procesaur/Wiki.mk huggingface dataset:
Гинка

Гинката е семејство на голосеменици која потекнува од времето на мезозоикот, а денес содржи само еден претставник — гинкото (''Ginkgo biloba''). Поради неговата неизменетост, тој се смета за жив фосил. Пред околу 170 милиони години (во периодот јура) постоеле многу повеќе родови припадници на оваа фамилија и биле едни од најчестите дрвенести растенија кои го населувале скоро целото копно. Непосредно пред почетокот на терцијарот поголемиот број на видови од оваа фамилија веќе биле изумрени.
1 Родови
*''Baiera'' †
*''Cheirophyllum'' †
*''Chiropteris'' †
*''Ginkgo'' — гинко
*''Ginkgoites'' †
*''Ginkgoïdium'' †
*''Ginkgopitys'' †
*''Phoenicpsis'' †
*''Polyspermophyllum'' †
*''Trichopitys'' †
Забелешка: Со знакот † обележани се изумрени родови.
2 Наводи
Гинковидни

Гинковидните се ред на голосеменици, кој содржи само еден опстанат вид — гинкото (''Ginkgo biloba''). Станува збор за монотипски таксон во класата Ginkgoopsida (Гинкови), која исто така е монотипски таксон во склоп на одделот Ginkgophyta (Гинкови). Редот вклучува пет семејства, од кои само семејството Гинка (Ginkgoaceae) има живи претставници.
1 Историја
Првите фосилни гинко листови кои биле пронајдени потекнуваат од периодот тријас, но постоеле и мноштво други видови на гинко за време на периодите јура и креда. Овие периоди, познати колективно како мезозојска ера, се одликувале со огромна разновидност и дистрибуција на скоро сите растителни групи, вклучително и гинковите растенија. Во почетокот на кенозојскиот период, особено во раните периоди на креда и терцијар, речиси сите гинковите растенија изумреле.
2 Размножување
Гинковите дрвја се дводомни растенија (постојат посебни машки и женски единки). Машките цветови се наоѓаат на кратки изданоци, а имаат облик на реси во кои се наоѓаат прашниците. Женскиот цвет е сместен на долга дршка, на чиј крај се наоѓаат два плодника. Плодниците се оплодуваат од машки гамети кои имаат камшичиња (флагели) и можат слободно да се движат. Процесот на оплодување започнува во пролетно време на самото дрво. Потоа плодниците се зголемуваат до големина на плод (околу 2-3 сантиметри во пречник), паѓаат од дрвото во текот на есента, а оплодувањето продолжува во текот на зимата и пролетта. Зрелото семе личи на костелка, надворешниот слој е месест и со непријатен мирис, а внатрешниот слој е тврд.
3 Наводи
Планински масив

Планински масив или само масив — место на Земјината кора со истакнати раседи или набори. При поместувањето на Земјината кора, масивот ја задржува внатрешната структура, а се поместува во целина. Поимот се однесува и на група планини составени со ваква образба.
Во планинарството и алпинизмот, под „масив“ се подразбира главната маса на некоја поединечна планина. Масивот е помала составна единица на кората од тектонската плоча и во геоморфологијата се смета за четврта движечка сила по големина.
Зборот потекнува од францускиот поим ''fr'', каде означува голема маса од планини или збиена група од поврзани планини што сочинуваат независен дел од венецот. Еден од најзабележителните примери во Европа е Централниот Масив во регионот Оверњ, Франција.
Пример за вонземски масив е т.н. „Лице на Марс“ во регионот Кидонија.
Масивите се образуваат и под вода, во самото море. Таков пример е подводниот вулкан Таму во северозападниот Тихи Океан — најголем вулкан на Земјата.
1 Поврзано
* Планински венец
* Тектоника на плочите
Пеги Луиндула

Пеги Луиндула (роден на 25 мај 1979 година во Киншаса) — француски поранешен фудбалер, кој играл на позицијата напаѓач.
1 Клупска кариера
1.1 Рана кариера
Луиндула ја започнал својата кариера во Ниор и во својата прва професионална сезона постигнал 8 гола, со што им фатил око на скаутите на Стразбур. Тој му се приклучил на Стразбур во 1998 година и постигнал 19 првенствени голови во 85 натпревари. За ова време тој заработил репутација на еден од најперспективните фудбалери во францускиот фудбал.
1.2 Лион
Луиндула продолжил со неговиот напредок по фудбалските скалилата со доаѓањето во еден од најголемите француски клубови во овој период, Лион. Во јануари 2002 година тој го завршил трансферот во Лион за 5,5 милиони £ и ја продолжи својата добра форма постигнувајќи 6 гола и помагајќи му на Лион да триумфира во француската лига. Тој останал во Лион и во следните две сезона освојувајќи уште две првенствени титули. Неговата најпродуктивна сезона била 2003-04 кога тој постигнал 16 порвенствени голови помагајќи му на Лион да дојде до шампионската титула во Лига 1.
1.3 Марсеј
Откако за сума од 24.000.000 £, која претставува клупски рекорд го продал Дидје Дрогба на ​​Челзи, Олимпик Марсеј го насочил неговиот интерест кон Луиндула како негова замена. Иако Луиндула изразил желба да остане во Лион и покрај нивните неодамнешни успеси клубот претрпел големи финансиски проблеми и продажбате изгледала веројатна. На крајот тој направил трансфер во Марсеј, а на Лион му биле исплатени 7,5 милиони £.
Тој брзо се нашол во немилост на Велодром, и покрај тоа што бил најдобриот стрелец на клубот во сезоната 2004-05. Тој бил позајмен на ФК Осер, каде што повторно се обединил со својот поранешен тренер од Лион Жак Сантини, за време на сезоната 2005-06, но Луиндула не успеал да го убеди клубот да го задржи на трајна основа. Во летото на 2006 година, тој на тој начин се вратил во Олимпик Марсеј и се нашол на работ на првиот тим, пред да оди на уште еден заем овој пат во шпанскиот клуб Леванте.
1.4 Париз Сен Жермен
Луиндула не останал долго во Шпанија. Пред почетокот на сезоната 2006-07 се вратил во Франција, каде потпишал за Париз Сен Жермен.
1.5 Њујорк Ред Булс
Во декември 2012 година беше објавено дека Луиндула ќе го раскине неговиот договор со ПСЖ и дека ќе потпише со Њујорк Ред Булс. Њујорк официјално го објавил потпишувањето со Луиндула на 19 март 2013.
2 Репрезентативна кариера
Тој има шест настапи во кој постигнал и еден гол за репрезентацијата на Франција. Своето деби го имал во 2004 во пријателскиот натпревар против Босна и Херцеговина.
3 Титули
3.1 Стразбур
*Куп на Франција : 2001
3.2 Лион
*Лига 1 : 2002, 2003, 2004,
*Француски Суперкуп : 2002, 2003.
3.3 ПСЖ
*Лига куп : 2008
*Куп на Франција : 2010
Министерство за социјална политика, демографија и млади на Македонија

Министерство за социјална политика, демографија и млади порано министерството за труд и социјална политика, скратено МСПДМ, е едно од тековните министерства во македонската влада. Надлежностите на министерството се од кругот на работните односи, заштитата на работничките права, платите и животниот стандард, социјалната политика. Под надлежност на ова министерство е и заштита на борците од Антифашистичката војна и од сите национално ослободителни војни на Македонија, на воените инвалиди, на прогонуваните и затвораните за идеите на самобитноста на македонскиот народ и неговата државност.
Ова министерство било создадено со осамостојувањето на Република Македонија во 1991 година. Пред тоа, во Извршниот совет на Собранието на СР Македонија од 1986 година работеле Републички комитет за труд на чело со Тито Беличанец и за здравство и социјална политика на чело со Милован Шиковски. Првиот министер за труд и социјална политика во независна Македонија бил Илјас Сабриу од албанската политичка партија ПДП. На чело на министерството во моментов е дополнителната министерка Санела Шркијељ. На функцијата министер во техничката влада на Оливер Спасовски беше ставена Рашела Мизрахи, меѓутоа Собранието ја разреши по 12 денови поради прекршување на Уставот.
Министерство за локална самоуправа на Македонија

Министерството за локална самоуправа или скратено МЛС, е едно од министерствата во Владата на Македонија.
1 Структура
Министерството е составено од 6 сектори:
* Сектор за финансиски прашања,
* Сектор за одржлив развој на локалната самоуправа,
* Сектор за правни и општи работи,
* Сектор за регионален развој и меѓуопштинска соработка,
* Сектор за кабинетски работи и меѓународна соработка,
* Сектор за Европска Унија.
2 Поврзано
* Влада на Република Македонија
Стапче (клетка)

Стапчињата се фоторецепторни клетки во мрежницата на окото. Овие клетки се одговорни за разликување на светлина и темнина. Стапчињата можат да одговорат на само еден фотон на светлина и се 100 пати поосетливи од чунчињата. Во просек, во човечката мрежница има 125 милиони стапчиња.
Хаѕа (јазик)

Хаѕа, или хаѕански, е јазик кој се зборува во регионот на езерото Ејаси во Танзанија. Јазикот го зборува народот Хаѕи. Иако јазикот го зборуваат мал број на луѓе, сепак јазикот е во голема употреба бидејќи и младите генерации го изучуваат и зборуваат. Традиционално јазикот се сметал за дел од којсанските јазици, најмногу поради кликовите, но сепак оваа класификација не е општоприфатена и јазикот се смета за јазичен изолат.
1 Класификација
Хаѕа се смета за јазичен изолат (Sands 1998, Starostin 2013). Порано јазикот се сметал за дел од којсанските јазици, заедно со сандавејскиот јазик, најмногу поради кликовите. Сепак, хаѕа има многу мал број сличности со сандавејскиот или со останатите којсански јазици и предложената класификација е оспорена. Сличностите со сандевејскиот се зборови од кушитско потекло, а со останатите јазици се едносложни зборови, за кои се смета дека се случајни.
Министерство за животна средина и просторно планирање

Министерството за животната средина и присторно планирање или скратено МЖСПП — едно од министерствата во Владата на Македонија. Формирано е во 1998 година. Претходно, заштитата на животната средина била во надлежност на министерство чиј ресор ги опфаќал урбанизмот, градежништвото и заштита на животната средина. Актуелен министер за животна средина е Мухамед Хоџа.
1 Надлежности
Надлежностите на министерството се:
* следење на состојбата на животната средина,
* заштита на водите, почвата, флората, фауната, воздухот и озонската обвивка од загадување,
* заштита од бучава, зрачење, заштита на биоразновидноста, георазновидноста, националните паркови и заштитените области,
* реставрација на загадените делови на животната средина,
* предлагање мерки за третман на цврст отпад,
* просторно планирање,
* просторен информативен систем,
* надзор од негова надлежност,
* други работи утврдени со закон.
2 Поврзано
* Министер за животна средина и просторно планирање на Македонија
* Влада на Република Македонија
Јури Џоркаеф

Јури Рафи Џоркаеф (роден на 9 март 1968) — поранешен француски фудбалер кој играл како напаѓач или како офанзивен играч од средниот ред. Со француската репрезентација, Џоркаеф ги освоил Светското првенство 1998 и Евро 2000. Тој е син на поранешниот фудбалер Жан Џоркаеф.
1 Животопис
Џоркаеф е роден од Калмик-полски татко и ерменка мајка во Лион.
Тој ја започнал својата кариера во 1984 година во францускиот клуб Гренобл, пред да се пресели во Стразбур во 1989 година, Монако во 1990 година, а потоа и во Париз Сен Жермен во 1995 година. Во 1994 година, Џоркаеф бил најдобар стрелец во Лига 1 со постигнати 20 голови.
Во 1996 година, тој потпишал со италијанскиот клуб Интер, а во 1999 година се преселил во Германија во Кајзерслаутерн. Џоркаеф го изненадил речиси сиот фудбалски свет, кога потпишал со англискиот клуб Болтон во 2002 година, но додал многу класа на тимот за време на неговиот три-сезонски престој таму, што резултирало со создавање на меѓународен "дрим-тим" откако на клубот му се приклучиле и фантастичниот нигериец Џеј-Џеј Окоча и поранешниот дефанзивец на Реал Мадрид, Иван Кампо. Тој потоа се преселил во Блекбурн Роверс играјќи за нив во сезоната 2004-05, но си заминал од клубот, откако одиграл само три натпревари. Џоркаеф потоа потпишал со МетроСтарс во МЛС лигата во февруари 2005 година за 180.000 $ плус бонуси. Тој станал првиот француски играч кој играл во МЛС и ја завршил сезоната како МВП на тимот со десет гола и седум асистенции во првенствените натпревари.
Џоркаеф најавил уште од самиот почеток дека тој ќе ги обеси неговите копачки на крајот од сезоната 2006, и играл за ребрендираниот Њујорк Ред Булс. На 1 јули 2006 година, тој бил забележан од толпата француски навивачи на натпреварот меѓу Франција и Бразил од Четвртфиналето на светското првенство откако им кажувал на официјалните лица на Ред Булс дека ќе го напушти клубот за да присуствува на ''"неочекувана, сериозна семејна работа во Франција"''. По неговото враќање, тој открил дека целта на неговото заминување требало да биде неговата болна мајка и го минимизирал значењето на гледањето на натпревар од Светското првенство.
Тој се пензионирал од фудбалот на 29 октомври 2006 година, откако бил надвор од конкуренција за реванш полуфиналниот натпревар од Источната конференција поради повреда на глуждот.
1.1 Купови и медали
Џоркаеф го освоил Купот на Победниците на Куповите со Париз Сен Жермен во 1996 година и Купот на УЕФА со Интер во 1998 година. Тој настапил 82 пати и постигнал 28 гола за Франција. Освен двата главни турнири (на Светското првенство 1998 и УЕФА Евро 2000), Џоркаеф исто така играл за неговата земја и на УЕФА Евро 1996 и Светското првенство 2002.
2 Титули
2.1 Монако
*Куп на Франција (1): 1990-91.
2.2 ПСЖ
*Француски Суперкуп (1) : 1995.
*Куп на победниците на куповите (1) : 1996.
2.3 Интер
*Куп на УЕФА (1) : 1998.
2.4 Француска репрезентација
*Светско првенство во фудбал (1) : 1998
*Европско првенство во фудбал (1) : 2000
Министерство за транспорт и врски на Македонија

Министерството за транспорт и врски или скратено МТВ, е едно од министерствата во Владата на Македонија.
1 Структура
Министерството е составено од 15 сектори:
* Одделението за стратешко планирање, создавање политики и следење,
* Сектор за прекршоци,
* Сектор за лиценци од областа на градење, просторно и урбанистичко планирање и процената,
* Сектор за управно-надзорни работи,
* Сектор за финансиски прашања,
* Сектор за воздухопловство,
* Сектор за Европска Унија,
* Сектор за станбено-комунални работи и инфраструктура,
* Сектор за нормативни и правни работи,
* Сектор за документирање и управување со градежно земјиште,
* Сектор за уредување на просторот,
* Сектор за општи работи,
* Сектор за стручна поддршка на Министерот и односи со јавност,
* Сектор за железници,
* Сектор за патен сообраќај и инфраструктура.
2 Поврзано
* Влада на Република Македонија
* Јавно претпријатие за државни патишта
* Македонска пошта
Министерство за правда на Македонија

Министерството за правда е едно од министерствата во Владата на Македонија.Актуелен министер за правда е Игор Филков.
1 Надлежности
Надлежностите на министерството се:
:- судството, јавното обвинителство, јавното правобранителство;
:- државната управа;
:- кривичната одговорност и одговорноста за прекршоци;
:- нотарските работи, адвокатурата и други видови правна помош;
:- наследувањето, сопственоста, стварните права и облигационите односи;
:- меѓународната правна помош;
:- извршувањето на санкциите за кривични дела и прекршоци;
:- организацијата и управувањето со казнено-поправните и воспитно-поправните установи;
:- амнестијата и помилувањето;
:- судските вештачења, експертизи и супер-вештачења;
:- изборниот систем, водењето евиденција на избирачкото право;
:- кривичната, прекршочната, парничната, вонпроцесната, извршната и управната постапка;
:- управниот надзор;
:- вршењето на работите што не спаѓаат во надлежност на друг орган на државната управа и
:- врши други работи утврдени со закон.
2 Поврзано
* Влада на Република Македонија
Министерство за јавна администрација на Македонија

Министерството за јавна администрација или скратено МЈА, министерство во Владата на Македонија. Актуелен министер за Јавна Администрација е Горан Минчев.
1 Надлежности
Надлежностите на министерството се:
:-создавањето и водењето на регистар на информациските и комуникациските системи и информатичката опрема во рамките на органите на државната управа;
:-интегрираната информатичка и комуникациска мрежа, базите на податоци, меѓусебното поврзување и размена на информациите, безбедносните аспекти и развојот на инфраструктурата на државните органи, правните и другите лица на кои со закон им е доверено да вршат јавни овластувања;
:-следењето на состојбите со информациските и телекомуникациските технологии и воведување на меѓународни стандарди;
:-телекомуникациите и телекомуникациската инфраструктура;
:-радиодифузијата и радиодифузната инфраструктура;
:-законското уредување на прашањата во врска со администрацијата;
:-надзорот и обезбедувањето на единствена примена на прописите што се однесуваат на државните и јавните службеници;
:-развивањето на политиката поврзана со правата, обврските, одговорностите и оценувањето на државните и јавните службеници;
:-класификацијата и описот на работните места, платите и надоместоците на плати на државните и јавните службеници;
:-водењето Регистар за државните и јавните службеници;
:-подготвувањето стратешки документи за ефикасното и делотворното работење, обуката и стручното усовршување на државните и јавните службеници, организирање и спроведување на обуката;
:-развојот и координацијата на политиките во врска со управувањето со човечките ресурси;
:-реформата во јавната администрација;
:-остварувањето на меѓународна соработка по прашања од негова надлежност и
:-врши и други работи утврдени со закон.
2 Поврзано
* Влада на Република Македонија
Џоу Фанг

Џоу Фанг (; ~ 730-800) — влијателен кинески сликар од времето на династијата Танг. Живеел во VIII век во престолнината Чанган (подоцна Сиан). Бил благородник, претставувајќи го дворскиот живот на дела како „Дворски дами како се китат со цвеќе“, „Дворска дама со слуги“ и др. Во работата попримил влијанија од јасниот и подробен стил на Гу Кајџе и Лу Танвеј — ликовни творци од времето на Шесте династии.
Ликовниот критичар Џу Џинг Сјуен малку подоцна за Фанговите дела ќе рече: „Делата на Џоу Фанг како неговиот Буда, небесните суштества, ликовите, и сликите со убави жени — сите тие се неверојатни ремек-дела.“
1 Поврзано
*Џанг Сјуен — друг важен дворски сликар од времето на династијата Танг
2 Наводи
*
14 зборови

14<sup>те</sup> зборови е фраза што ја користат предоминантно белите националисти. Најчесто се однесува на слоган од 14 зборови: „''Ние мора да ја обезбедиме егзистенцијата на нашите луѓе и иднината на белите деца''.“ Исто така може да се однесува на друг слоган со 14 зборови: „''Затоа што убавината на белата ариевка не смее да исчезне од земјата.''“
1 Потекло
Нео-нацистите честопати го комбинираат бројот 14 со 88, како и во „14/88“ или „1488“. Бројот 8 ја означува осмата буква од азбуката (H), со „HH“ што означува „Heil Hitler“.
Министерство за земјоделство, шумарство и водостопанство на Македонија

Министерството за земјоделство, шумарство и водостопанство или скратено МЗШВ, е едно од министерствата во Владата на Македонија.
1 Надлежности
Надлежностите на министерството се:
:- земјоделството, шумарството и водостопанството;
:- користењето на земјоделското земјиште, шумите и другите природни богатства;
:- ловот и риболовот;
:- заштитата на добитокот и растенијата од болести и штетници;
:- следењето и проучувањето на состојбите со водите, одржувањето и подобрувањето на режимот на водите;
:- хидромелиоративните системи;
:- хидролошките и агрометеоролошките мерења, како и противградобијната заштита;
:- проучувањето и истражувањето на метеоролошките, хидролошките и биометеоролошките појави и процеси;
:- надзорот од негова надлежност и
:- врши други работи утврдени со закон.
2 Организациска структура
Министерството е составено од 18 сектори, кои се поделени на неколку оддели. Секторите на министерството се:
*Сектор за внатрешна ревизија - независна единица
*Сектор за финансиски прашања
*Сектор за прекршоци
*Сектор за нормативно правни работи
*Сектор за човечки ресурси
*Сектор за анализа на земјоделска политика
*Сектор за координација и техничка помош на кабинет на министер
*Сектор за меѓународна соработка
*Сектор за ЕУ
*Сектор за лозарство, винарство и овоштарство
*Сектор за земјоделство
*Сектор за маркетинг и квалитет на земјоделски производи
*Сектор за шумарство и ловство
*Сектор за рурален развој
*Сектор за информатичка технологија
*Сектор за координација на подрачни единици
*Сектор за регистрирање и управување со земјоделско земјиште
*Сектор за шумска полиција без статус на државен службеник
3 Поврзано
* Влада на Република Македонија
Дејзис

Во византиската уметност, под поимот Дејзис се означува иконска претстава на Исус Христос Вседржател, а покрај него се наоѓаат Дева Марија и Св. Јован Крстител кои се молат. Кај некои православни храмови се од двете страни се појавуваат и други светци кои се молат и така образуваат „дејзисен ред“.
Црква „Св. Никола“ - Осинчани

Свети Никола — македонски православен храм во селото Осинчани. Се наоѓа на самиот влез на селото од северната страна. Околу неа постојат стари дабови дрвја. Црквата е поставена во правец север-југ во должина околу 5, а широчина 3 метри. Во минатото сè до нејзиното возобновување во поново време, таа била црквиште чии рушевини и остатоци од ѕидовите биле изградени од кршен шкрилец и гнили дрвени стеги. Според верувањата на селаните оваа црква била „римска“, како и гробовите околу нејзе, во кои биле наоѓани „римски пари“.
1 Галерија
Алексис Тексас

Алексис Тексас (|Alexis Texas) (подена May 25, 1985) е американска порнографска глумица. Нејзината кариера за ја започнува во 2006 на возраст од 21 година.
1 Личен живот
Алексис Тексас за сопруг го има Mr. Pete.
Жунињо Пернамбукано

Антонио Аугусто Рибеиро Реис Жуниор (роден 30 јануари 1975), попознат како Жунињо или Жунињо Пернамбукано, е поранешен бразилски фудбалер, играч од средниот ред. Моментално работи како фудбалски коментатор за бразилската спортска мрежа Реде Глобо.
Во својте играчи фудбалски денови Жунињо бил познат како специјалист за умртвување на топката и се сметал за еден од најголемите мајстори за изведување на слободните удари. Со вкупно 77 постигнати гола од слободни удари во кариерата, тој го држи рекордот на сите времиња во оваа категорија.
Својата кариера Жунињо ја започнал во Спорт Ресифе во Бразил, а потоа играл и шест години за Васко де Гама пред да дојде во францускиот Олимпик Лион каде играл осум години и станал легенда на клубот. Тој му помогнал на Лион да освои 7 последователни титули во Лига 1, постигнувајќи точно 100 гола на 350 официјални натпревари за клубот. По неговото заминување од Франција во 2009 година, Жунињо играл во Ал-Гарафа од Катар, во Њујорк Ред Булс во МЛС лигата и повторно во Васко да Гама каде се пензинорал во 2013 година.
За бразилската репрезентација Жунињо постигнал шест гола во 40 натпревари, а од репрезентативниот фудбал се повлекол по Светското првенство 2006.
1 Титули
1.0.1 Олимпик Лион
* Лига 1 : 7 (рекорд)
:2001-2002, 2002-2003, 2003-2004, 2004-2005, 2005-2006, 2006-2007, 2007-2008.
* Куп на Франција : 1
:2007-2008.
* Суперкуп на Франција : 6
:2002, 2003, 2004, 2005, 2006, 2007.
2 Наводи
Борис Кондарко

Борис Кондарко (роден во година во ) — претседател на Државната Изборна Комисија. На функцијата стапил во април 2011 година, по оставката на неговиот претходник Александар Новаковски. На 18 октомври 2013 година поднел оставка од местото претседател на ДИК поради лични причини. Тој во својата политичка кариера бил пратеник и гласноговорник на партијата СДСМ. Во октомври 2024 година повторно бил назначен за претседател на Државната изборна комисија.
Има завршено Правен факултет во Скопје, а работел и како адвокат. Тој се оженил со Сања Димеска во 2006 година. Живее во Скопје.
Пиреј

Пиреј или коштрева — мошне застапено повеќегодишно растение од семејството на тревите (''Poaceae'') автохтоно во Европа, Азија, на Арктикот и во северна Африка. Пренесено е и во други северни краишта со умерена клима, како фуражна култура и за спречување на одрони.
Пирејот во целиот свет се смета за инвазивен коров. и е многу тежок за отстранување бидејќи ризомите се преплетуваат со корените на другите растенија. Дополнителна потешкотија задава фактот што секој откинат ризом потоа се развива во посебно растение.
1 Опис
Растението има ползечки ризоми со чија помош се брзо се шири низ тревнатите површини. Има сплеснати влакнести листови со исправени цветни шилести класчиња. Стебленцата растат до висина од 40–150 см. листовите се прави, со должина од 15–40 см и широки 3–10 мм при основата на растението, а оние повисоко на стебленцата се широки по 2–8,5 мм. Цветните класчиња се долги 10–30 см со боцки долги 1–2 см, широки 5–7 мм, а дебели 3 мм и имаат 3-8 цветчиња. Плевата е долга 7–12 мм и обично нема осил или има мошне краток.
Цвета од крајот на јуни до крајот на август (на северната полутопка).
2 Таксономија
Според најновата класификација, пирејот има три подвида, од кои едниот има уште еден свој вариетет:*''Elytrigia repens'' subsp. ''repens'' — речиси целиот ареал.
**''Elytrigia repens'' subsp. ''repens'' var. ''repens'' — без осил или, ако го има, е многу краток.
**''Elytrigia repens'' subsp. ''repens'' var. ''aristata'' (Döll) P.D.Sell — има осил, долг до 15 мм.
*''Elytrigia repens'' subsp. ''elongatiformis'' (Drobow) Tzvelev (syn. ''Elytrigia elongatiformis'' (Drobow) Nevski) — средна и југозападна Азија, и крајот на југоисточна Европа (Украина).
*''Elytrigia repens'' subsp. ''longearistata'' N. R. Cui — западна Кина (Синѓанг).
Познато е дека постојат и пиреи вкрстени со разни сродни треви, како што е гускината трева ''Elytrigia juncea'' (''Elytrigia × laxa'' (Fr.) Kerguélen), ''Elytrigia atherica'' (''Elytrigia × drucei'' Stace), and with the јачмен species ''Hordeum secalinum'' (''× Elytrordeum langei'' (K. Richt.) Hyl.).
3 Екологија
Листовите се значајни како фуражна култура за разни тревопасни животни. Семките ги јадат неколку вида на птици што живеат во тревести предели, особено стрнарките и ѕвингалките. Со листовите се хранат и гасениците на некои видови пеперутки.
4 Културно значење
Поради неговата истрајност и неистребливост, во македонската култура и книжевност пирејот го симболизира македонскиот народ. Најпознато дело на оваа тематика е романот „Пиреј“ (1980) од Петре М. Андреевски. Во чест на писателот и на значењето на оваа симболика, секоја година се одржува културната манифестација „Славење на пирејот“ во неговото родно место Слоештица, Демирхисарско.
5 Галерија
6 Поврзано
* Плевел
* Житарки
* Троскот
Маж на изнајмување (теленовела)

Маж на изнајмување (шпански: Marido En Alquiler) е Американска теленовела од 2013 година од Телемундо. Серијата започна да се емитува на 10 јули 2013 година. Глумечката екипа е составена од Соња Смит, Марица Родригес, Хуан Солер и Габриел Коронел.
1 Синопсис
По мистеризоното исчезнување на нејзиниот сопруг при една морска пловидба, Гриселда е подготвена да направи сè што е потребно за опстанокот на нејзиното семејство. Станува мајстор, врши работи невообичаени за една жена. Скромна и вредна, Гриселда е горда на својата работа, покажувајќи им на другите луѓе како со чесна работа и почитување на вредностите може да се обезбеди среќен и пристоен живот. Еден од нејзините синови стапува во врска со ќерката на Тереса Кристина, богата, елегантна и површна жена. Тереса е згрозена од самата помисла нејзината ќерка да се омажи за момче од пониската класа, па и покрај противењето од страна на нејзиниот сопруг Рејналдо, Тереса постојано изнаоѓа начини како да ги понижи Гриселда и нејзиниот син. Но, многу набрзо, животот на Гриселда целосно се менува, откако ќе освои поголема сума пари на игра на среќа.
2 Улоги
Глумци Ликови
Соња Смит, Гриселда
Хуан Солер, Рејналдо
Марица Родригес, Тереса Кристина
Габриел Коронел, Антонио
Кимберли Дос Рамос, Патрисија
Роберто Манрике, Кике
Рикардо Чавес, Габриел
Пабло Азар, Рафаел
Даниела Наваро, Барбара
Хосе Гуљелмо Кортинес, Максимо
Габриел Валенсуела, Фернандо
Пауло Кеведо, Хуан Пабло Палмер
Сандра Дестенаве, Естер Салас де Палмер
Сол Родригес, Сол Порас
Адриана Лават, Марсела
Дуфски Водопад

Дуфскиот Водопад — водопад по течението на Ростушка Река, во близината на селото Ростуше. Водопадот е висок околу 23,5 м.
1 Местоположба и одлики
Водопадот се наоѓа во близината на селото Ростуше, на падините на планината Крчин, каде што е сместен во густа шума. Тој претставува ерозивен водопад кој е создаден како последица на регресивното всекување на речното корито на Ростушка Река. Според геолошката структура, најзастапени се карбонатните карпи. Вкупниот вертикален отсек на водопадот изнесува 23,5 м, а подинскиот дел содржи џиновски лонец. Водопадот е полноводен во текот на целата година, при што протокот е двојно поголем во текот на зимата, а во просек изнесува околу 90 л/с.
2 Пристап
Водопадот се наоѓа на леснодостапно место и за да се дојде до него не е потребен голем физички напор. До него води обележана пешачка патека во должина од илјада и дваесет метри, така што, доколку се пешачи со просечно темпо, до водопадот се пристигнува за половина час. Од половина пат, патеката води по кањонот на Ростушка Река, кој на некои места е длабок и до 100 метри. На крајот од кањонот се наоѓа в
одопадот, скриен позади карпите, со висина над 25 метри. На местото е поставена алпинистичка опрема со која посетителите може да се искачат по карпите што го обиколуваат водопадот. За посета на оваа природна знаменитост се наплаќа влезница од 100 денари. (На барање се добива и брошура за водопадот, како и услуга од туристички водич).
3 Галерија
4 Поврзано
* Ростушка Река
* Крчин
* Ростуше
Лин

Лин или Линче (|Lin) — село во источна Албанија, на самото Охридско Езеро. Сместено е во Општина Поградец, Област Горица.
1 Историја
Лин е населен уште од метално време. Пронајдоците кои се откриени на ридовите над Лин вклучуваат остатоци од ранохристијанска римска црква, која датира од VI век. Црквата е културен споменик на Албанија и е вклучена во списокот на УНЕСКО за заштита на Охридскиот регион на албанска страна.
2 Географија
Лин е сместено на мал полуостров на Охридското Езеро, јужно од планинскиот превој и граничен премин Ќафасан. Оддалечено е 22 км од градот Поградец, и околу 10 км од Струга. Селото Радожда на другата страна на границата е најблиската населба до Лин.
3 Демографија
Според статистиката на Васил К’нчов (''Македонија, Етнографија и статистика'') од 1900 година, Лин имало 600 жители, од кои 300 Македонци христијани и 300 Албанци муслимани.
На Етнографската карта на Битолскиот Вилает од 1901 година, Лин е претставен како мешано македонско-албанско село во Охридската Каза на Битолскиот Санџак со 70 куќи.
4 Дијалект
Лин е единственото село во Албанија каде што е зборуван вевчанско-радошкиот дијалект на македонскиот јазик, кој го претставуваат уште три села во Македонија: Вевчани, Радожда и Мали Влај.
Четири класични романи

Четирите класични романи, се четири романи кои важат за највлијателни дела во кинеска книжевност до појавата на модернизмот. Овие прозни дела се општо познати за сета кинеска јавност, и се напишани во времето на династиите Минг и Ќинг.
Делата важат за едни од најстарите и најдолгите романи во светот и се сметаат за врв на класичното кинеско прозно творештво. Извршиле влијание врз многу творби како раскази, драмски дела, филмови, игри и др. ширум источна Азија, вклучувајќи ги Кина, Јапонија, Кореја и Виетнам.
1 Дела
По хронолошки редослед, делата се следниве:
Македонски, Кинески (упр.), Кинески (трад.), Пинјин, Мак. тр., Автор, Период
„Разбојници од крајбрежјето“, 水浒传, 水滸傳, ''Shuǐhǔ Zhuàn'', Шујху џуан, Ше Најан, XIV век
„Повест за трите кралства“, 三国演义, 三國演義, ''Sānguó Yǎnyì'', Сангуо јенји, Луо Гуангџунг, XIV век
„Патешествие на запад“, 西游记, 西遊記, ''Xī Yóu Jì'', Сји јоу џи, Ву Ченген, XVI век
„Сон во црвената одаја“, 红楼梦, 紅樓夢, ''Hóng Lóu Mèng'', Хунг лоу менг, Цао Сјуечин, XVIII век
2 Поврзано
* Кинеска книжевност
Црква „Св. Ѓорѓи“ - Градовци

Свети Ѓорѓи — македонски православен храм во селото Градовци, во околината на градот Скопје. Сместена е во средното маало, на самиот негов влез на една височина веднаш десно од патот. Црквата е многу стара (''„од век и превек“'') со ѕидови изградени од камен. Точноста на датумот на изградбата е непознат, но се знае дека таа била обновена во XIX век. Врз основа на видот на градбата, како и врз основа на техниката и начинот на сликање на фрескоживописот, со сигурност може да се заклучи дека оваа црква потекнува од средновековниот период односно од XIII или XIV век.
Врз основа на изгледот на ѕидовите од надворешната страна може да се забележат две различни техники на градба, на основа на што може да се заклучи дека во минатото црквата имала куполи и градба со делкан и кршен камен иста како познатите средновековни манастири низ Македонија, при што доживеала разурнување и обнова со ѕидање со обични камења како македонските куќи во XVIII и XIX век. Дека црквата најверојатно била повисока со куполи, а потоа и делумно разурната, сведочи фактот што фрескоживописот во внатрешноста до покривната конструкција прекинува во долниот и средниот дел од телата на светците. Околу оваа црква се наоѓаат селските гробишта, а во нивна близина постојат и старински гробишта за кои населението не знае чии се, но со сигурност се знае дека се христијански поради сочуваноста на камените крстови на некои од гробовите.
Црквата има занимлива градба и вреден фрескоживопис, а во нејзиниот двор кој е ограден со камена ѕидана ограда, постои заградена трпезарија со маси, која се истакнува со својата занимливост и старост.
1 Галерија
Саша Греј

Саша Греј (|Sasha Grey) (родено име Марина Ан Хенцис; March 14, 1988) е американска глумица, модел, автор, пејач, и поранешна порнографска глумица. Се поjавува и во голем број на музички впотови и рекламни кампањи. Освојува голем број на награди помеѓу 2007 и 2010, вклучувајќи и AVN најдобра глумица на годината во 2008.
Црква „Св. Илија“ - Градовци

Свети Илија — македонски православен храм во селото Градовци во околината на градот Скопје. Сместен е во густа дабова шума на крајот на горното маало на селото, веднаш од десната страна на земјениот пат кој води кон селата Гумалево и Тисовица. Црквата се наоѓа југозападно од селото и во нејзината околина има старински гробишта со камени крстови, кои до денес се добро зачувани. Оваа црква во 1923 на местото на остатоците од дотогашното црквиште (имало „ѕидини“) ја изградил еден селанец (Блаже Станковски) кој немал машки деца. На денот на црквата, Илинден, се колела жртва (крава) крај црквата. Околу црквата има свети и чудотворни („табуисани“) дабови, кои се оградени со железна ограда и крај кои населението пали свеќи и остава пари и разни дарови. Според натписот на влезот на црквата таа била возобновена во 1993 година, кога го добила и денешниот изглед со покриена трпезарија со маси и фрески и икони дарувани за здравје од семејства со потекло од селото Градовци.
1 Галерија
ФК Њујорк Ред Булс

Њујорк Ред Булс е американски професионален фудбалски клуб со седиште во Харисон, Њу Џерси, кој ја претставува Њујоршката метрополитенска област. Тимот се натпреварува во источната конференција во МЛС лигата. Тимот е еден од десетте чартер клубови на МЛС, откако се натпреварува во лигата од своето основање. Тие се едни од основачите на МЛС (во 1996), но клубот поминал низ неколку промени на името. Клубот првично бил познат како Њујорк / Њу Џерси Метростарс до 1997 година. Од сезоната 1998 до сезоната 2005, клубот бил познат како Метростарс. На 9 март 2006 година, тимот бил продаден на Red Bull GmbH, што доведува до сегашното име на тимот.
Тие се само оригинална МЛС франшиза и досега немаат освоено никакви значајни трофеи (вклучувајќи ги регуларниот дел од сезоната, плејофот, и нокаут конкуренцијата) од почетокот. Најдобриот резултат на клубот во една МЛС сезона било достигнувањето до финалето на МЛС Купот во 2008 година. Во ЈУЕС Опен купот, Метростарс стигнал до полуфиналето трипати (1997, 1998, 2000), пред да стигне до своето прво финале во 2003, каде биле поразени со 1-0 од Чикаго Фајр. На 26 август, 2000, играчот на Метростарс Клинт Матис поставил рекорд во МЛС постигнувајќи пет гола на еден натпревар против Далас Брн.
Некои добро познати играчи кои играле за клубот се: Џовани Саваресе, Тим Хауард, Тони Меола, Теб Рамос, Алекси Лалас, Клинт Матис, Жози Алтидор, Мајкл Бредли, Клаудио Реина, Еди Поуп, Роберто Донадони, Лотар Матеус, Адолфо Валенсија, Јури Џоркаеф, Амадо Гевара, Хуан Пабло Анхел, Тјери Анри, Жунињо Пернамбукано, Јан Гунар Соли, Тим Рим, Рафаел Маркез и Тим Кејхил. Тимот исто така имал добро-познати тренери, вклучувајќи ги Карлос Кеирош, Карлос Алберто Пареира, Бора Милутиновиќ, Боб Бредли, Мо Џонстон, Брус Арина и Ханс Баке.
1 Историја
Оригиналното име на клубот било Емпајр Фудбал Клуб, која го добила името по најголемата групата на навивачи на тимот, Емпајр Сапортерс Клуб. Официјални сопственици на клубот биле Џон Клуге и Стјуарт Саботник Најк сакале целосното име да биде Метрофлеш, но било избрано името Метростарс.
Теб Рамос, првиот играч кој потпишал со МЛС, станал првиот ''Метростар'', а наскоро кон него биле придодадени и тимскиот колега од репрезентацијата на САД на Светското првенство 1994 Тони Меола и поранешната ѕвезда на Милан, играчот од средниот ред Роберто Донадони. Играчот кој настапувал на Светското првенство 1990, Питер Вермес бил прогласен за прв капитен на тимот, но тоа било претходно пред во клубот да дојде непознатиот венецуеланец Џовани Саваресе кој станал првата ѕвезда на Метростарс. Првиот тренер на тимот бил Еди Фирмани.
2 Титули
* MLS Supporters' Shield
** Победник (3): 2013, 2015, 2018
останати успеси
*МЛС куп : вицешампиони 2008
*ЈУЕС Опен куп : вицешампиони 2003
Традиционално кинеско писмо

Традиционални кинески знаци (кин. трад. 正體字/繁體字; упр. 繁体字; пинјин: ; јитпинг: ) се кинески знаци што не претрпеле никакви упростувања и замени извршени по 1946 г. Тие се стандардно писмо во Тајван, Хонгконг и во Кангсиевиот речник. Знаците го добиле денешниот облик со појавувањето на чиновничкото писмо во времето на династијата Хан и останале прилично непроменети од V век до денес (за време на Јужните и Северните династии.) Поимот „традиционално писмо“ е ретроним кој има за цел да го разграничи од упростеното писмо, кое е стандардизираното писмо на НР Кина воведено 1950-тите. Традиционалните знаци денес се користат во Тајван, Хонгконг, Макао и во покраината Гуангџоу. Со нив се служи и кинеската дијаспора вон југоисточна Азија, со тоа упростеното писмо што во последно време е мошне присутно во Австралија, САД и Канада, наменето за поновите доселеници од НР Кина. Денес добар дел од иселеничките весници на интернет ги нудат обете писма за читателите. За разлика од ова, упростените кинески знаци се речиси сеприсутни во НР Кина, Сингапур и Малезија.
НР Кина издава секакви материјали со традиционално писмо наменети за земјите што го користат, а истото важи и за нив, кога изготвуваат материјали наменети за континентална Кина. Пред современото упростување, постоеле две причини за употреба на алтернативни знаци. Една од нив била желбата да не се навреди некое уважено лице кога се споменува во помалку формален контекст. Другата причина за ова се ситуациите кога знаците се повторуваат на една страница, при што се користат алтернативни варијанти за да се укаже дека не се работи за грешка на уредникот.
1 Мрежни места
Конзорциумот W3C препорачува употреба на јазичната ознака zh-Hant како атрибутна и содржинска вредност за укажување дека страницата е напишана со традиционално кинеско писмо.
2 Поврзано
* Кинески знаци
* Упростено кинеско писмо
* Ќу ном
* Ханча
* Кајшу
* Канџи
* Кјуџитај — јапонски традиционални знаци
3 Наводи
cs:Čínské znaky#Tradiční a zjednodušené znaky
he:כתב סיני#סינית מפושטת
Црква „Св. Никола“ - Радишани

Свети Никола — македонски православен храм во скопската населба Радишани. Градена е во 16 век. Црквата е мала, еднобродна, засводена со полукружен свод и тристрана апсида на источната страна. Имала и припрата од западната страна која е урната. Калотата на апсидата е потесна од својата основа и на неа има шарање со цигли. Црквата е градена од кршен камен, а е реконструирана во текот на 1980/81 година.
Живописот е фрагментарно зачуван во апсидата, на јужниот и на западниот ѕид, како и на западната фасада. Според стилските одлики датира од 30-тите години на XVII век, поточно од 1631 година. На тоа укажува блискоста на живописот од првиот мајстор на припратата во црквата Св. Архангели над селото Кучевиште. Тоа најдобро се гледа на претставата на Св. Богородица поширока од небото од црквата Св. Никола во споредба со Богородица во конхата на припратата во црквата Св. Архангели. Всушност, тие припаѓаат на првите дела од сликарската работилница на т.н. Овчарско-кабларска сликарска група која гравитира од југ кон северните простори на Балканот.
Во непосредната околина на црквата постојат стари и напуштени гробишта со доста стари но зачувани камени крстови. Сè до средината на XX век црквата стоела разрушена со зачувани ѕидини, изградени од тенок делкан камен, цигла и малтер во висина од 1 метар, а крај неа за празникот Св. Никола се собирале постарите селани.
1 Галерија
Американизација

Американизација (поамериканчување) — поим со кој се означува влијанието на американската култура врз останатите култури во светот. Тоа влијание најчесто се пројавува преку популарната култура, храната, технологијата, деловните и политичките навики. Почнал да се употребува уште од 1907 година. Терминот може да се протолкува и со поинакво значење, имено како процес преку кој се наметнуваат американските вредности и обичаи на новите доселеници (нивна културна асимилација).
Можеби најнепосредно американската култура се подава преку холивудските филмови. Тие се средство преку кое целиот свет непосредно се запознава со нивниот начин на живот, културни навики и др. Не помалку влијателни се и американските телевизиски програми кои се емитуваат на глобално ниво.
Поп-музиката е уште еден начин за промоција на оваа западна култура. Поп-иконите како Елвис Присли и Мајкл Џексон имаат продадено повеќе милионски тиражи ширум светот. Брзата храна е едно од поважните обележја на овој феномен, особено големите синџири како Мекдоналдс, Бургер Кинг и Старбакс кои имаат свои ресторани во сите поголеми земји ширум светот. Значаен чинител се и големите сметачки претпријатија со седиште во САД, како Мајкрософт, Епл и ИБМ, кои се водечки приватни дејци во полето на програмската технологија и историски, ширењето на семрежјето.
1 Поврзано
* Културна асимилација
* Американска култура
* Американски сон
* Американски империјализам
* Културен империјализам
* Глобализација
* Неоколонијализам
* Позападување (вестернизација)
* Антиамериканизам
Ник Копус

Николас „Ник“ Копус (роден на 4 септември, 1966 година во Хендон, Лондон, Англија) — британски кинематографер, режисер и продуцент. Како продуцент и писател тој работел на сериите „Не би требало да сум жив“ (''I Shouldn't Be Alive'') и „Ако...“ (''If...'').
Пол Маркус

Пол Корин Валентајн Маркус (30 мај 1954 - 13 февруари 2011) бил британски телевизиски режисер и продуцент. Најголем успех постигнал како продуцент на телевизиската серија „Главен осомничен“ („''Prime Suspect''“). Тој исто така работел во кино и во театар.
1 Ран живот
Маркус се родил во Лондон во 1954 година, син на драматургот Френк Маркус. Тој се образувал на колеџот Линколн во Оксфорд.
Мала дропла

Малата дропла е голема птица од семејството на дроплите, единствен член на родот ''Tetrax''. Распространета е во јужна Европа и западна и Средна Азија. Јужната европска популација е претежно резидентна, но останатите се птици преселници. Средноевропската популација што се размножувала во Унгарија е изумрена веќе неколку децении. Оваа птица живеела и во Македонија.
1 Живеалиште
Живеалиштето на малата дропла се широките тревни пространства и степи недопрени од човекот. Но, бидејќи такви има сè помалку, се стеснува и кругот на оваа птица, па таа полека исчезнува. Најверојатно, од тие причини е изумрен вид во Македонија.
2 Опис
Иако е најмала од сите дропли, оваа птица е сепак голема колку фазан со должина од 42 до 45 см, распон на крилја - 83-91 см, и тежина 500-900 грама. Одозгора е песок боја со црни и бели шарки. При лет, долгите крилја се интензивно бели. За време на сезоната за парење, мажјакот е кафеав одозгора и бел одоздола, со сива глава и црн врат кој е обрабен и горе и долу со бела линија.
Кај женките и мажјаците вон сезоната на парење недостига драматичниот врат, а женките се одоздола малку потемни. Младенчињата се како женките.
Ова се тивки птици, иако мажјакот има впечатливо дувачко огласување ''прррт''.
Малата дропла има оригинален лет. При преселбата лета со голема брзина и личи како таа да се тресе и потреперува во место, но во исто време се движи брзо напред. Во лет, крилјата испуштаат чуден свиреж кој се слуша далеку. Се собираат во јата, особено зимно време. Тие одат полека и претпочитаат да трчаат повеќе отколку да летаат.
2.1 Размножување
Сезоната на парење започнува во април. Кога се додворуваат мажјаците тапкаат на едно место, па се вивнуваат високо над земјата, свиркајќи со крилјата и мавтајќи до определена висина каде се замрзнуваат на 10-15 секунди, испуштаат едно ''црррр'' и потоа нагло паѓаат на земјата.
Женките несат 3-5 јајца. Таа ги квачи јајцата седејќи мирни и тивко врз гнездото што се наоѓа на земја. Не се трга од гнездото и дозволува опасноста да се приближи, па често настрадува од тркалата на земјоделските машини.
2.2 Исхрана
Малата дропла е сештојад. Јаде инсекти, глодачи, влекачи и семиња.
3 Наводи
*Tomek, Teresa & Bocheński, Zygmunt (2005): Weichselian and Holocene bird remains from Komarowa Cave, Central Poland. ''Acta zoologica cracoviensia'' 48A(1–2): 43–65.
Лав Виготски

Лав Семјонович Виготски (ru; 17 ноември 1896 — 11 јуни 1934) бил руски и советски психолог, втемелител на првобитната холистичка теорија на човечкиот културен и биосоцијален развиток позната како културно-историска психологија, и водач на Кругот на Виготски.
Најголем дел од работата на Виготски била во полето на развојната психологија, каде тој предложил теорија на развитокот на вишите когнитивни функции кај децата според која расудувањето се јавува со практичната активност во општествената средина. Според него, развитокот на расудувањето е семиотички посредуван процес и затоа е составен дел од културните практики и јазикот, како и од универзалните когнитивни процеси.
Виготски исто така го разработил концептот на зона на наредниот развој, според кој начинот на стекнување со ново знаење е зависен од претходно наученото, како и од достапноста на инструкции.
За време на неговиот живот, теориите на Виготски биле контроверзни во Советскиот Сојуз. Во 1970-те, идеите на Виготски биле воведени на Западот каде биле централна компонента на развитокот на нови парадигми во развојната и педагошката психологија. Иако најпрво теориите на Виготски биле игнорирани од Западот, тие денес се добро познати, макар што учените не секогаш се согласуваат со нив. Во раниот 21 век се забележува тренд на повторно вреднување на сфаќањата на многу од централните концепти и теории на Виготски.